Diari Oficial de la Generalitat Valenciana


Sumari del DOGV 5984, del 30-03-2009 (2009/3236)

Informació pública de l'aprovació del Projecte de Retaxació de Càrregues d'Urbanització del Sector Torre la Sal.
----------------------------------------------------------------------------------------------------------------

### Dades del document

Número de DOGV
:   5984

Data del DOGV
:   30-03-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/3236


Data del document
:   10-03-2009

Organisme emissor
:   Ajuntament de Cabanes

Tipus de document
:   Informació Pública

Descriptors 

:   * Cabanes
    * administració local
    * pla d'urbanisme

Informació pública de l'aprovació del Projecte de Retaxació de Càrregues d'Urbanització del Sector Torre la Sal. [2009/3236]  
La Junta de Govern Local de l'Ajuntament de Cabanes, en sessió celebrada el dia 5 de març de 2009, va aprovar la retaxació de càrregues del sector Torre la Sal, procedint-se a la publicació de l'acord, de conformitat i als efectes previstos en els articles 392 i 393 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Urbanística.  
 - Projecte de Retaxació de Càrregues del Sector Torre la Sal.  
Construcciones Castellón 4903 VJJ, com a adjudicatari del Programa d'Actuació Integrada del Sector Torre la Sal, ha presentat en este Ajuntament el Projecte de Retaxació de Càrregues del Sector Torre la Sal, i és objecte de tramitació en els termes que regula l'article 390 del Decret 67/2006, pel qual s'aprova el Reglament d'Ordenació i Gestió Territorial i Urbanística (en avant ROGTU).   
En l'expedient consten els següents tràmits i actuacions:  
Primer. Amb data 24 de setembre de 2008, Construcciones Castellón 8787 TPM va presentar en este Ajuntament Projecte de Retaxació de Càrregues del Sector Torre la Sal, manifestant que es formalitza com a conseqüència de les imposicions de les administracions actuants durant la tramitació de l'aprovació del programa de tal sector i comunicant que tal projecte es protocol·litzarà per mitjà d'acta en la notaria d'Esperanza Quiles Pomares, a fi de complir els tràmits que regula l'article 390 del Decret 67/2006, pel qual s'aprova el Reglament d'Ordenació i Gestió Territorial i Urbanística (en avant ROGTU).   
Segon. Amb data 26 de novembre de 2008, s'aporta acta de remissió de documents per correu i de protocol·lització i exposició publica de projecte de retaxació de càrregues del sector Torre la Sal, a l'empara del que disposa l'article 390 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial Urbanística, en relació amb l'article 168.3 de la Llei 16/2005, de 30 de desembre, de la Generalitat, Urbanística Valenciana.   
Tercer. En tal document s'acredita que han sigut remeses les notificacions als interessats i efectuada l'exposició al públic, durant el termini de 15 dies des de la publicació, per mitjà de la fixació dels edictes següents:  
 - En el Diari Oficial de la Comunitat Valenciana núm. 5875 del dia 21 d'octubre de 2008.   
 - En Butlletí Oficial de la Província de Castelló núm. 127, de data 18 d'octubre de 2008, en què es fa referència expressa que es produïx esta publicació als efectes de l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, respecte a aquells titulars als que, intentada la notificació, esta no ha pogut practicar-se.   
Quart. Este Ajuntament, amb data 11 de desembre de 2008, requerix l'agent urbanitzador a fi que justifique fefaentment que s'ha practicat la notificació a diversos propietaris, la recepció de la qual no consta en l'acta de protocol·lització aportada. La dita justificació queda degudament complida amb l'aportació de la documentació presentada amb data 8 de gener de 2009.   
Cinqué. En l'expedient consta la presentació de les següents al·legacions, que versen sobre les qüestions que de forma succinta es detallen:  
- Vicente Claret Tejedor (30.10.2008. Núm. RE 6419), considera que l'objecte de la retaxació de càrregues no complix allò que s'ha preceptuat en l'article 18.4 de la LUV no tenint la consideració de circumstàncies sobrevingudes i incomplix la normativa comunitària sobre coordinació dels procediments d'adjudicació dels contractes públics.   
- Josefina Mateu Pruñonosa (07.11.2008. Núm. RE 6694), considera que no es troba degudament justificada la retaxació amb la documentació aportada, que la retaxació de les càrregues es fonamenta en temes de l'agent urbanitzador i que no és necessària l'esmentada connexió, que no s'ha executat l'estació depuradora, que s'incomplix la Llei de Contractes que considera que s'han aplicant retaxacions sense expedient administratiu per aplicar-se l'IPC a les quotes aprovades i el 7% per pagament en metàl·lic.   
- Tecnocastellón, SL i Promociones Monterde Castellón, SL (07.11.2008. Núm. RE 6746), repetixen els fonaments i peticions detallades en l'al·legació anterior  
- Vicente Claret Tejedor (30.12.2008. Núm. RE 7746), presenta noves al·legacions incidint en la improcedència de l'aplicació de la retaxació i incompliment de la normativa europea sobre contractes.  
- Agricultura y Gestión Castellón, SL (07.01.2009. Núm. RE 79). Es repetixen els fonaments i peticions expressades en les al·legacions de Josefina Mateu Pruñonosa, Tecnocastellón, SL. i Promociones Monterde Castellón, SL.  
Sisé. Les dites al·legacions es van traslladar a l'agent urbanitzador, qui va informar que les desestimava, per considerar que la retaxació es referix exclusivament al suplement de sanejament, que l'agent urbanitzador fa únicament la funció de transmissor de les quanties entre els propietaris i l'Entitat de Sanejament de la Comunitat Valenciana (EPSAR), i no es tracta de cap obra a executar per l'urbanitzador. Que les consideracions sobre una hipotètica incorrecta interpretació de la Llei de Contractes no s'apliquen en este supòsit. Que la quantia dels drets a connexió són fixats per l'Entitat de Sanejament de la Comunitat Valenciana (EPSAR), i no poden ser objecte de negociació. Que es tracta d'un dret de connexió anàleg a qualsevol altre servici i no és susceptible de retaxar-lo en el moment de l'enganxament dels solars o edificis concrets. Que no són correctes els càlculs efectuats pels al·legants sobre el percentatge de les retaxacions de les càrregues, i no poden tindre la consideració de retaxació l'IPC ni el 7% d'increment per als propietaris que van optar per la retribució en metàl·lic.   
Quant a la 2a al·legació formulada per Vicente Claret Tejedor la consideren com a extemporània.   
Setè. Pels servicis tècnics municipals i jurídics s'han emés els preceptius informes, que consten en l'expedient.   
Per tot això i basant-se en els citats antecedents, informes emesos i següents fonaments de dret:  
1r. L'homologació i el pla parcial del sector Torre la Sal es van aprovar per Acord de la Comissió Territorial d'Urbanisme, en sessió celebrada el 14 de desembre de 2005, i va quedar definitivament aprovat el Programa d'Actuació Integrada del Sector Torre la Sal i adjudicat a l'agent urbanitzador Construcciones Castellón 5399 OSA.   
2n. La disposició transitòria tercera del Decret 67/2006, de 19 de maig, pel qual es va aprovar el Reglament d'Ordenació i Gestió Territorial i Urbanística (en avant ROGTU), establix: «Procediments de programació iniciats abans de l'entrada en vigor de la Llei Urbanística Valenciana, que hagen sigut objecte d'aprovació definitiva.  
Els procediments de programació en què l'alternativa tècnica i la proposició juridicoeconòmica hagueren sigut objecte d'aprovació definitiva amb anterioritat a l'entrada en vigor de la Llei Urbanística Valenciana, es regiran en el seu compliment i execució pel que preveu la Llei Reguladora de l'Activitat Urbanística per la qual es regiran les actuacions següents:   
a) La tramitació i l'aprovació del projecte d'urbanització, quan s'haguera presentat avantprojecte d'urbanització junt amb l'alternativa tècnica.   
b) La prestació de garanties.   
c) La firma del conveni de programació.   
d) L'execució de les obres d'urbanització.   
e) El contingut, la tramitació i l'aprovació del projecte de reparcel·lació, si eixe projecte haguera format part de l'alternativa tècnica aprovada i haguera sigut objecte d'aprovació junt amb ella. En qualsevol altre cas, el seu contingut, tramitació i aprovació es regiran per la Llei Urbanística Valenciana, igual que els eventuals expedients de retaxació.»  
Per consegüent, en aplicació de l'esmentat precepte l'execució de les obres d'urbanització deu ajustar-se i seguir el procediment regulat per la Llei 6/1994, Reguladora de l'Activitat Urbanística, exceptuant el tràmit que afecta l'expedient de reparcel·lació i la tramitació dels eventuals processos de retaxació.   
3r. Que la tramitació del procediment de retaxació de càrregues d'urbanització es regula en els articles 168.3 de la LUV i els articles 389 i 390 del RGTOU, procediment a què s'ha ajustat el present expedient de retaxació de càrregues, tant en el seu contingut com en la seua tramitació.   
4t. Que l'article 389.2 del RGTOU establix com a causes de retaxació: «Encara que no haja transcorregut el termini anterior, per l'aparició de circumstàncies sobrevingudes d'interés general, imprevisibles o que no hagueren pogut ser previstes en les bases de programació, o per canvis legislatius.»  
5é. De l'estudi de la modificació presentada s'estima que ha quedat aclarit que les circumstàncies que motiven la retaxació de càrregues no han pogut preveure's en les bases de programació, ja que en la tramitació i l'aprovació del present programa es van seguir els preceptes regulats en la Llei 6/1994 (legislació vigent) i no es van confeccionar o van aprovar bases de programació, al no ser preceptives en la dita legislació.   
6é. Que en el procés d'aprovació del programa que regulava la Llei 6/1994, este havia d'incorporar els requeriments que exigien les diferents administracions públiques. En el present programa en la clàusula quinta es determinava que en primer lloc devien depurar-se les aigües per mitjà del Projecte de Depuració de Cabanes-Orpesa, per tant, la connexió a la dita EDAR ha sigut un requeriment fixat en l'aprovació del programa.   
7é. Que la Junta de Govern d'este Ajuntament, en sessió celebrada el 13 de gener de 2006, en aplicació dels criteris fixats en l'aprovació del programa, va aprovar el projecte d'urbanització del sector substituint la construcció de l'EDAR prevista en l'avantprojecte d'urbanització per la connexió a l'EDAR d'Orpesa. Acord que va ser notificat als interessats sense que es manifestara cap objecció respecte d'això, per consegüent, és d'obligat compliment efectuar la connexió, amb el compliment previ dels condicionants que establix l'Entitat de Sanejament. Condicionant que s'ha tancat establint el pertinent cànon xifrat en la quantia de 3.606.977 euros.   
8é. Que ha quedat acreditat que l'import de tal cànon no està indicat en les quotes d'urbanització aprovades, per tant, per a la seua imposició deu seguir-se el procediment de retaxació, tal com ha succeït en el present expedient.   
9é. Que per tractar-se d'un cànon fixat basant-se en la normes de l'Entitat Pública de Sanejament (EPSAR), la seua quantia i determinació no pot ser objecte de negociació, licitació, preus contradictoris, etc., o d'incorporació al projecte d'urbanització per no tractar-se de cap obra, i serà prou per a la seua acreditació els documents de liquidació expedits i que consten en les dependències municipals.   
10é. Que l'objecte del present expedient és únicament la retaxació de les quotes d'urbanització per l'aplicació del cànon de sanejament establit, i no es fa referència a altres qüestions com la revisió de l'IPC, 7%, etc., l'aplicació del qual dimana de la proposició juridicoeconòmica, alternativa tècnica i programa definitivament aprovat, per tant, la resolució del present expedient únicament atén a l'objecte d'este, sense considerar altres qüestions alienes.   
11é. Que en la proposta de retaxació de càrregues, de conformitat amb allò que s'ha regulat en l'article 163.4 de la LUV, no supera el 20% de les càrregues d'urbanització previstes en la proposició juridicoeconòmica.   
12é. Que el present expedient, tal com establix l'article 168.3 de la LUV, no suposa modificació o increment en la part de les quotes que correspon al benefici empresarial de l'urbanitzador.  
13é. Que l'article 388. 4 del ROGTU determina: «4. No es podran imputar com a gastos de gestió els gastos financers en què puga incórrer l'urbanitzador per qualsevol altre concepte diferent del previst en l'article 181.4 de la Llei Urbanística Valenciana.» Per consegüent, no podrà incloure's en la retaxació proposada el concepte de gastos financers aval d'una quantia de 64.672,15 euros, al no ser generats per les causes previstes en l'esmentat precepte.   
A la vista de tot això, per unanimitat dels presents s'acorda:  
Primer. Desestimar les al·legacions presentades pels motius i fonaments detallats en el present informe.   
Segon. Aprovar el Projecte de Retaxació de les Càrregues d'Urbanització del Sector Torre la Sal que únicament ha d'incloure la partida denominada Sanejament i per una quantia de 3.606.977 euros, excloent-se de l'aprovació els gastos financers aval d'una quantia de 64.672,15 euros.  
Tercer. Requerir a l'agent urbanitzador que presente un text definitiu que excloga de la retaxació el concepte de gastos financers.   
Quart. Notificar la resolució que s'adopte als que figuren com a interessats en l'expedient i, en tot cas, als titulars registrals de drets reals inscrits sobre finques afectades.   
Cabanes, 10 de març de 2009.- L'alcalde: Artemio Siurana Gauchía.